समाजवादी पार्टी की बैठक में हुई जनसमस्याओं पर चर्चा
समाजवादीपार्टी की बैठक रविवार को पटेलनगर स्थित उच्च विद्यालय भुरकुंडा के समीप पार्टी कार्यालय में आयोजित की गई। बैठक में जन समयाओं पर विस्तृत रूप से चर्चा करते हुए आन्दोलन करने की बात कही गई। बैठक में मुख्य रूप से उपस्थित जिलाध्यक्ष शिवकुमार यादव ने कहा कि झारखंड में कर्मचारियों के हड़ताल के कारण जनता को कई समस्याओं से जूझना पड़ रहा है। बेरोजगार युवकों का रोजगार के लिए आवासीय प्रमाण पत्र, आय प्रमाण पत्र सहित अन्य प्रमाण पत्र नहीं बन पा रहा है। उन्होंने कहा कि यूपी में समाजवादी पार्टी की पूर्ण बहुमत की सरकार बनने जा रही है। बैठक की अध्यक्षत धनंजय वर्णवाल और संचालन अनिल दूबे ने किया। मौके पर जिला सचिव सुरेश सिंह यादव, अर्जुन करमाली, रंजीत यादव, यशवंत, राहुल राय, रमेश सिंह यादव, पी चक्रवर्ती, देवानंद, गणेश, पंकज कुमार सहित अन्य लोग मौजूद थे।
hin_Deva hin_Deva